Fundarfrágreiðing til HSF-limafund týsdagin 21. september 2021  
  
Luttakandi: Gunn Ellefsen, Oyvindur Brimnes, Andrea Heindriksdóttir og Birgir Kass fyri Starvsnevndina, Inga Dahl fyri Kappingarnevndina. Ári Rouch, Mark Lausen-Marcher og Hallur Danielsen fyri umsitingina. Helena Kallsberg fyri Team Klaksvík, Sunnuva Vesturdal fyri EB, Bjørg Patursson fyri VÍF, Camilla Eid fyri VB, Barbara Høj og Elsa Egholm fyri Neistan, Aage Arnoldsen og Mikkel Lundkvist fyri Tjaldur, Rúni Rasmussen fyri StÍF, Anja Weyhe fyri KÍF, Høgni Vilhelmsen og Anders Risdal fyri ÍA, Eli Thorsteinsson og Eyðun Mortensen fyri Kyndil, Eyðun Joensen og Sonja Mørkøre fyri H71.

**1.0 Kunning um live.hsf.fo**  
Hallur Danielsen greiddi frá gongdini og legði tølini fram fyri fyrsta árið við skipanini. Enn eru avbjóðingar við umstøðum í ávísum hallum, men verður arbeitt við hesum, m.a. soleiðis at klokka og støða kann vera á til allar dystir. Ynskiligt er at feløgini útvega frásøgufólk til dystir. Greitt var eisini frá lýsingarmøguleikunum, sum feløgini hava í mun til stroymingina  
  
**1.1 Niðurstøða**  
Feløgini góvu kunningini gætur og semja var um at víðarimenna pallin.

**2.0 Kunning um talgildu heildarskipanina**  
Ári Rouch greiddi frá tilgongdini við nýggju heildarskipanini. Skipanin verður royndarkoyrd í bestu deildunum fyri jól og ætlandi fyri barnadeildirnar eftir nýggjár. Ætlanin er at hava ávegis fundir við ábyrgdarfólkini í feløgunum, har vit í felag eftirmeta skipanina.

**2.1 Niðurstøða**  
Feløgini góvu kunningini gætur.  
  
**3.0 Avtalan við FM1**  
Hallur Danielsen greiddi frá status í mun til avtaluna við FM1. HSF er ivasamt í mun til at leingja avtalauna.  
  
**3.1 Niðurstøðua**  
Semja var um ikki at leingja avtaluna. Hallur boðar FM1 frá hesum.

**4.0 Kappingarnevndin – status**  
Ári Rouch tók samanum kappingarárið 2021/2022 og hvat riggaði væl og hvat eydnaðist minni væl. Mint var á koronavegleiðingina og nær dystir kunnu útsetast. Álmanakkin var gjøgnumgingin.

**4.1 Niðurstøða**  
Feløgini góvu kunningini gætur.  
  
  
**5.0 Menningar- og útvalsnevndin – kunning**  
Mark Lausen-Marcher kunnaði um landsliðsvirksemi og leikaramenningini komandi kappingarár og komandi venjaraskeiðum, sum verða í November. Stuttvøllur hevur verið royndur í U10 og hava venjarnir sent afturmeldingar inn. Semja er um at A-bólkurin hjá U10 væl kann leika fullan vøll, meðan stuttvøllur er væl egnaður til b,c og d bólk.

**5.1 Niðurstøða**  
Feløgini góvu kunningini gætur og verður arbeitt víðari við stuttvølli í U10

**6.0 Dómaranevndin – strika samtykt, at dómaraseðil er læstur hálvan tíma undan dysti**  
Dómaranevndin hevur víst á, at gomul fundarsamtykt frá limafundi, har dómaraseðilin í fremstu deildunum er læstur hálvan tíma áðrenn dyst, ikki er í trá við altjóða hondbóltsreglurnar. Dómaranevndin skjýtur tískil upp at strika samtyktina.  
  
**6.1 Niðurstøða**  
Feløgini samtykti at strika ásetingina.

**Fundarskrivari:**  
Ári Rouch